OʻZBEKISTON RESPUBLIKASI DAVLAT STATISTIKA QOʻMITASI FAOLIYATINI TASHKIL ETISH TOʻGʻRISIDA
(resolution, 2025-10-07)

“Davlat statistikasi toʻgʻrisida”gi Oʻzbekiston Respublikasi Qonuniga muvofiq hamda Oʻzbekiston Respublikasi Prezidentining “Oʻzbekiston Respublikasi Makroiqtisodiyot va statistika vazirligini qayta tashkil etish toʻgʻrisida” 2002-yil 24-dekabrdagi PF-3183-son Farmonini bajarish yuzasidan, shuningdek respublika statistika organlari faoliyatini tashkiliy taʼminlash maqsadida Vazirlar Mahkamasi qaror qiladi: 2. Oʻzbekiston Respublikasi Davlat statistika qoʻmitasi raisi vazir maqomiga, Oʻzbekiston Respublikasi Davlat statistika qoʻmitasi raisining oʻrinbosarlari — tegishli ravishda vazirning oʻrinbosarlariga tenglashtirilsin. 3. Oʻzbekiston Respublikasi Davlat statistika qoʻmitasining maxsus jamgʻarmasi toʻgʻrisidagi nizom ilovaga muvofiq tasdiqlansin. 4. Oʻzbekiston Respublikasi Davlat statistika qoʻmitasi huzurida rasmiy statistikani rivojlantirish, uning faoliyat koʻrsatishi va uni muvofiqlashtirish muammolari boʻyicha kollegial maslahat organi — Statistika kengashi tashkil etilsin. Oʻzbekiston Respublikasi Davlat statistika qoʻmitasi ikki hafta muddatda Statistika kengashi toʻgʻrisidagi nizomni belgilangan tartibda tasdiqlash uchun kiritsin. 5. Belgilab qoʻyilsinki: Statistika kengashining tarkibi Oʻzbekiston Respublikasi Prezidenti tomonidan tasdiqlanadi; Oʻzbekiston Respublikasi Davlat statistika qoʻmitasi, Qoraqalpogʻiston Respublikasi, viloyatlar va Toshkent shahar statistika boshqarmalari, tumanlar (shaharlar) statistika boʻlimlari, Kadrlar malakasini oshirish va statistik tadqiqotlar instituti Oʻzbekiston Respublikasi Davlat statistika qoʻmitasining yagona tizimini tashkil etadi. 6. Oʻzbekiston Respublikasi Davlat statistika qoʻmitasiga statistika uslubiyotlarini va statistika kuzatuvlari shakllarini ishlab chiqish, tasdiqlash va joriy etish yuklansin. Oʻzbekiston Respublikasi Davlat statistika qoʻmitasi, mulkchilik shakllaridan qatʼi nazar, xoʻjalik yurituvchi subyektlar tomonidan davlat statistikasi toʻgʻrisidagi amaldagi qonun hujjatlariga rioya qilinishi, statistika axboroti oʻz vaqtida taqdim etilishi, uning toʻliqligi va ishonchliligi ustidan qatʼiy nazorat oʻrnatsin. 7. Oʻzbekiston Respublikasi Davlat statistika qoʻmitasi bir oy muddatda mintaqaviy statistika boshqarmalari hamda tuman (shahar) statistika boʻlimlari va boshqa oʻziga qarashli tashkilotlar toʻgʻrisidagi Namunaviy nizomlarni belgilangan tartibda tasdiqlasin. 8. Davlat statistika qoʻmitasi organlarini moliyalashtirish va moddiy-texnik taʼminlash Davlat statistika ishlari dasturiga muvofiq Oʻzbekiston Respublikasi Davlat budjeti mablagʻlari hisobiga amalga oshiriladi. Davlat statistika ishlari dasturiga kiritilmagan statistika ishlariga haq toʻlash buyurtmachi tomonidan shartnoma asosida amalga oshiriladi. 9. Belgilab qoʻyilsinki, Oʻzbekiston Respublikasi Davlat statistika qoʻmitasi: Oʻzbekiston Respublikasi Makroiqtisodiyot va statistika vazirligining statistikaga oid vakolatlari boʻyicha; Oʻzbekiston Respublikasi Makroiqtisodiyot va statistika vazirligi Statistika davlat departamentining vakolatlari, majburiyatlari va mulkiy huquqlari boʻyicha huquqiy voris hisoblanadi. Oʻzbekiston Respublikasi Davlat statistika qoʻmitasining oʻz vakolatlari doirasida qabul qilingan qarorlarining vazirliklar, idoralar, xoʻjalik birlashmalari, mahalliy hokimiyat va boshqaruv organlari, mulkchilik shakllaridan qatʼi nazar, xoʻjalik yurituvchi subyektlar tomonidan bajarilishi majburiy hisoblanadi. 12. Oʻzbekiston Respublikasi Oliy va oʻrta maxsus taʼlim vazirligi Oʻzbekiston Respublikasi Davlat statistika qoʻmitasining buyurtmalariga muvofiq davlat statistika organlari uchun mutaxassislar tayyorlanishini taʼminlasin. 13. Qonunga muvofiq mansabdor shaxslarga davlat statistika hisobotini taqdim etish tartibini buzganligi uchun solinadigan maʼmuriy jarimalardan tushumlar hisobiga shakllantiriladigan Maxsus jamgʻarmani yuritish Oʻzbekiston Respublikasi Davlat statistika qoʻmitasiga berilsin. 14. Oʻzbekiston Respublikasi Davlat statistika qoʻmitasi raisiga, Qoraqalpogʻiston Respublikasi, viloyatlar va Toshkent shahar statistika boshqarmalari boshliqlariga foydadan va davlat statistika organlari ixtiyorida qoladigan boshqa tushumlardan davlat statistika organlari tizimi xodimlarining yuqori malakasi uchun ularga oylik lavozim maoshi miqdoridan ortiq boʻlmagan miqdorda ustama belgilash uchun foydalanish huquqi berilsin. 15. Oʻzbekiston Respublikasi Moliya vazirligi: har yili Oʻzbekiston Respublikasi Davlat budjeti loyihasini tuzishda davlat statistika ishlarini amalga oshirish, davlat statistika organlarining taʼminoti va moddiy-texnika bazasini mustahkamlash uchun zarur budjetdan ajratiladigan mablagʻlarni nazarda tutsin. Oʻzbekiston Respublikasi Davlat statistika qoʻmitasiga beshta yengil avtomobil xarajatlari uchun limit ajratsin. 16. Quyidagilar: Oʻzbekiston Respublikasi Davlat statistika qoʻmitasi Toshkent shahar, Mustaqillik shoh koʻchasi 63-uyga; Oʻzbekiston Respublikasi Davlat statistika qoʻmitasining Kadrlar malakasini oshirish va statistik tadqiqotlar instituti Toshkent shahar, Mustaqillik shoh koʻchasi 42a-uyga joylashtirilsin. Oʻzbekiston Respublikasi Makroiqtisodiyot va statistika vazirligining Statistika davlat departamenti va unga qarashli tashkilotlar egallab turgan xizmat binolari Oʻzbekiston Respublikasi Davlat statistika qoʻmitasi va unga qarashli tashkilotlar ixtiyorida qoldirilsin. 17. Oʻzbekiston Respublikasi Davlat statistika qoʻmitasi Oʻzbekiston Respublikasi Prezidentining farmonlari va farmoyishlari, Vazirlar Mahkamasining qarorlari va farmoyishlari bir nusxadan majburiy tartibda yuboriladigan tashkilotlar roʻyxatiga kiritilsin. 18. Oʻzbekiston Respublikasi Adliya vazirligi Davlat statistika qoʻmitasi bilan birgalikda bir oy muddatda amaldagi qonun hujjatlariga mazkur qarordan kelib chiquvchi oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 19. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 1. Ushbu Nizom “Davlat statistikasi toʻgʻrisida”gi Oʻzbekiston Respublikasi Qonuniga, Maʼmuriy javobgarlik toʻgʻrisidagi kodeksga hamda Oʻzbekiston Respublikasi Prezidentining “Oʻzbekiston Respublikasi Makroiqtisodiyot va statistika vazirligini qayta tashkil etish toʻgʻrisida” 2002-yil 24-dekabrdagi PF-3183-son Farmoniga muvofiq ishlab chiqilgan. 2. Nizom Maxsus jamgʻarmaning maqsadi va vazifalarini belgilaydi, uning shakllantirilishi va foydalanilishi tartibini nazarda tutadi. 3. Quyidagilar: davlat statistika organlarining moddiy-texnika bazasini mustahkamlash; davlat statistika organlari mutaxassislarining malakasini oshirish; xodimlarning kasb mahoratini oshirishga va yuqori unumli mehnat qilishga intilishini kuchaytirish orqali statistika maʼlumotlari va hisobot koʻrsatkichlarining tezkorligini, ishonchliligini va xolisonaligini taʼminlashga koʻmaklashish Oʻzbekiston Respublikasi Davlat statistika qoʻmitasi maxsus jamgʻarmasining asosiy maqsadi hisoblanadi. 4. Maxsus jamgʻarma qonunga muvofiq mansabdor shaxslarga davlat statistika hisobotini taqdim etish tartibini buzganligi uchun solinadigan jarimalardan tushadigan mablagʻlardan shakllantiriladi. 5. Jarimalardan olingan mablagʻlarning: 15 foizi — Oʻzbekiston Respublikasi Davlat statistika qoʻmitasi jamgʻarmasiga; 15 foizi — Qoraqalpogʻiston Respublikasi, viloyatlar va Toshkent shahar Statistika boshqarmalari jamgʻarmalariga yoʻnaltiriladi; 70 foizi — jarima sanksiyasini belgilagan davlat statistika organiga yoʻnaltiriladi. 6. Maxsus jamgʻarmaga tushgan mablagʻlar davlat statistika organlarining maxsus hisob raqamlarida jamlanadi. 7. Mablagʻlarning Maxsus jamgʻarmalarga toʻliq, toʻgʻri va oʻz vaqtida oʻtkazilishi ustidan nazorat Oʻzbekiston Respublikasi Davlat statistika qoʻmitasi tomonidan amalga oshiriladi. Mablagʻlarni Maxsus jamgʻarmaga oʻtkazish tartibi buzilganligi va oʻz vaqtida oʻtkazilmaganligi uchun mansabdor shaxslar Oʻzbekiston Respublikasi qonunchiligiga muvofiq javob beradilar. 8. Maxsus jamgʻarmadan: davlat statistika organlarining moddiy-texnika bazasini rivojlantirish va mustahkamlash; davlat statistika organlari kadrlari malakasini oshirish, ularni tayyorlash va qayta tayyorlash; davlat statistika organlari mutaxassislarini moddiy ragʻbatlantirish; vakillik xarajatlari uchun foydalaniladi. 9. Oʻzbekiston Respublikasi Davlat statistika qoʻmitasi raisi, Qoraqalpogʻiston Respublikasi, viloyatlar va Toshkent shahar statistika boshqarmalari boshliqlari, tuman (shahar) statistika boʻlimlari boshliqlari tegishli ravishda Maxsus jamgʻarma mablagʻlarini tasarruf etadilar. 10. Maxsus jamgʻarma mablagʻlaridan maqsadli va qonuniy foydalanilishi ustidan nazorat Oʻzbekiston Respublikasi Davlat statistika qoʻmitasi raisi zimmasiga yuklanadi. 11. Maxsus jamgʻarmaning joriy yilda foydalanilmagan mablagʻlari keyingi yilga oʻtadi va olib qoʻyilmaydi. 12. Maxsus jamgʻarmaning moliyaviy resurslari alohida joriy hisob raqamida hisobga olib boriladi. Maxsus jamgʻarma xarajatlari boʻyicha joriy hisob Buxgalteriya hisobining milliy standartlariga muvofiq order-daftar tizimi boʻyicha yuritiladi. Mintaqaviy davlat statistikasi organlari chorakdan keyingi oyning 15-kunigacha Oʻzbekiston Respublikasi Davlat statistika qoʻmitasiga, hisob va hisobotni yuritishning toʻgʻriligini nazorat qilish uchun Maxsus jamgʻarmaning shakllantirilishi va foydalanilishi toʻgʻrisida chorak hisobotlari taqdim etishadi. Maxsus jamgʻarmaning moliyalashtirilishi va foydalanilishi toʻgʻrisidagi hisobot ortib boruvchi yakun boʻyicha tuziladi.